Park Jin-young itu apa sih? Jelaskan dalam bahasa sunda ya

Park Jin-young () nyaéta saurang Panyanyi-panulis lagi, panari, komposer, produser, aktor, sakaligus CEO anu asalna ti Koréa Kidul. Park dipikawanoh ogé kungaran JYP, anu satuluyna jadi ngaran label milikna nyaéta JYP Entertainment. Park digedékeun di Seoul. Park lulus ti SMA BaeMyung High School, sarta ngaraih gelar S1 di jurusan Geologi ti Universitas Yonsei. Park ngamimitian debut di taun 1994 manéhna milih jalur solo sarta ngarilis album Blue City. Dina album éta aya lagu Don t Leave Me anu nyukséskeun manéhna. Park Jin-young nepi ka kiwari geus ngarilis 7 siki album. Album-albumna téh di antarana; Blue City 1994, Tantara 1995, Summer Jingle Bell 1997, Even After 10 Years 1998, nepi ka album ka-7 Back To Stage 2007.

Suksésna teu ngan saukur minangka panyanyi wungkul, JYP ogé nyitpakeun leuwih ti 31 singel jeung 25 album pikeun béntang-béntang kasohor kayaning Rain nepika Wonder Girls. JYP ogé suksésna lain di Koréa wungkul, tapi ogé pernah meroduseran lagu Will Smith, Mase jeung Cassie. Taun 2008, Park gawé bareng jeung Jackie Chan dina proyék I Love Asia. Proyék éta tujuanna pikeun nulungan korban lini di Tiongkok.